Petanka turnīrs  **„RUDENS MIX” 2018**

 Sacensību nolikums

**1. Turnīra īss apraksts**

1.1 Mērķi

Sacensības organizē sporta klubs ``Upesciems``, ar mērķi popularizēt petankas spēli, noteikt spēcīgāko turnīra komandu un pilnveidot Latvijas spēlētāju tehnisko, taktisko un stratēģisko prasmi, kā arī veicināt savstarpēju cieņu, sapratni un draudzību.

1.2. Uzdevumi

Dot iespēju spēlētājiem padziļināti apgūt spēļu praksi, labāk sagatavoties Republikas, Eiropas un Pasaules čempionātiem, iemācīties orientēties nestandarta situācijās (nezināmi komandas biedri).

**2. Turnīra norises vieta, laiks un dalībnieku pieteikšanas kārtība**

2.1. Norises vieta - Upesciema stadions 56°58'54.0"N   24°20'18.9"E

2.2. Norise, laiks un turnīra izspēles termiņi:

Turnīrs notiek 2018. gada 29.septembrī un tiek izspēlēts vienā dienā :  sacensību sākums plkst. 10.00 (izloze)

2.3. Dalībnieku iepriekšpieteikšanās līdz š.g. 26.septembrim pa e-mailu fkupesciems@inbox.lv vai telefonu +371 29204292 (Alvis)

**3. Komandu formēšanas kārtība**

Pirms turnīra notiek izloze, kuras rezultātā tiek nokomplektēti trijnieki visam turnīram. Komandu sastāva princips – brīvs, tas ir pieļaujamas jauktās komandas, bez vecuma ierobežojumiem. **Galvenā turnīra būtība – komandas (trijnieki) ar izlozes palīdzību tiek komplektētas no dažādu klubu un prasmju (iesācēji vienā komandā ar izlašu spēlētājiem) līmeņa spēlētājiem.**

**4. Maksājumi**

4.1 Ziedojums

Sacensību dalībniekiem jāiemaksā ziedojums 10 EUR apmērā. Ziedojums tiks izmantots Upesciema petanka laukumu pilnveidošanai. Dalības maksā ietverta arī maltīte.

**5. Tiesāšana**

5.1 Spēles noteikumi

Turnīrs norisinās trijnieku (tripletu) komandām, atbilstoši Starptautiskās petankas un Provansas spēļu federācijas (F.I.P.J.P.) apstiprinātiem petankas spēles noteikumiem (iepazīties F.I.P.J.P. mājas lapā).

5.2 Tiesneši

Sacensību galvenais tiesnesis Alvis Zīriņš.

5.3 Domstarpības

Komandas visus strīdus jautājumus risina sarunu ceļā. Ja komandas nevienojās, tad problēmu risināšanā iesaistās sacensību galvenais tiesnesis. Viņa viedoklis strīdā ir izšķirošs un nav apstrīdams.

**6. Sacensību formāts**

6.1 Grupu turnīrs

Atkarībā no dalībnieku skaita, komandas ar izlozes palīdzību tiks sadalītas apakšgrupās. Pēc šis turnīra fāzes visas komandas turpina turnīru finālposmā. Spēļu ilgums – 50 min.+ kašonets Pieļaujams arī neizšķirts rezultāts (izņemot play-off).

6.2 Finālposms

Pēc apakšgrupu spēlēm, atkarībā no dalībnieku skaita, notiks vai nu play-off izspēle (1.-8.,9.-16.) utt. vai arī komandas tiks sadalītas finālgrupās (1.-4.); (5.-8.)utt., kur ņemot līdzi savstarpējo rezultātu no grupu turnīra, sekos izspēle katrs ar katru. Augstāku vietu grupās noteiks pēc standarta komandu sporta spēļu principa: savstarpējā spēle, savstarpējo spēļu punktu attiecība, visu grupas spēļu punktu attiecība, izloze.

**7. Turnīra dokumentācija**

 Turnīra dokumentācija sastāv no nolikuma, dalībnieku reģistrācijas kartes, turnīra tabulām un atsevišķo sacensību protokoliem. Visa papīra formāta dokumenti glabājas pie sacensību galvenā tiesneša.

**8. Apbalvošana**

Turnīra uzvarētāji, otrās un trešās vietas ieguvēji, kā arī ``Challenge Cup``ieguvēji tiek apbalvoti ar balvām. Pēc turnīra rīkotāju iniciatīvas paredzētas pārsteiguma balvas arī citās nominācijās.